# Émilienne Malfatto

Émilienne Malfatto (1989) és una autora, fotoperiodista i fotògrafa documental francesa independent nascuda el desembre de 1989.
És la guanyadora del Prix Goncourt a la primera novel·la 2021 pel seu llibre Que sur toi lamente le Tigre , i del Premi Albert-Londres per Les serpents viendront pour toi: une histoire colombienne. La seva obra Que sur toi lamente le Tigre ha sigut traduïda al català per Mia Tarradas i publicada per Edicions de 1984.

## Biografia

Emilienne Malfatto va néixer l'any 1989. Va estudiar a Colòmbia i França on es va graduar a l'Escola de Periodisme de l'Institut d'Estudis Polítics de París.
Va començar la seva carrera al diari colombià El Espectador de Bogotà, després va treballar durant vuit mesos a l'oficina de l'Agence France-Presse (AFP) a l'Orient Mitjà.
El 2015, va anar a Bodrum a Turquia per conèixer els candidats a l'exili i va dibuixar Dernière escale avant la mer, un reportatge guardonat amb el premi France Info-XXI.
El gener de 2020, va viatjar a Bagdad per cobrir el thawra, la revolució iraquiana per a The Washington Post. Les seves fotos s'exposen al festival Visa pour l'image de Perpinyà.: Iraq: Cent dies de Thawra.
El setembre de 2020 va publicar la seva primera novel·la, Que sur toi lamente le Tigre. En un estil senzill i potent, relata l'últim dia d'una jove iraquiana que va a ser assassinada pel seu germà perquè està embarassada fora del matrimoni. Publicada per Elyzad, una editorial amb seu a Tunis, la novel·la es feu popular en rebre la menció especial dels lectors del premi Hors Concours 2020. Finalista del premi Régine-Deforges, Malfatto fou premiada l'any 2021 pel premi Goncourt a la primera novel·la.
El juny de 2021, publica un assaig d'investigació, Les serpents viendront pour toi: une histoire colombienne, en què se centra en les desaparicions de líders socials a Colòmbia investigant l'assassinat de Maritza, una mare de sis fills que vivia en una granja de muntanya. El llibre, publicat per Les Arènes, va ser finalista del premi Albert-Londres, que va obtenir el 15 de novembre de 2021.

## Publicacions

* Que sur toi se lamente le Tigre : roman. éditions Elyzad, 2020. ISBN 978-9973-58-122-8. OCLC 1191811456.
* Les serpents viendront pour toi : une histoire colombienne. Les Arènes, 2021. ISBN 979-10-375-0409-8. OCLC 1260142743.

### Traduccions al català

* Que et plori el Tigris, traducció de Mia Tarradas (Edicions de 1984) ISBN 978-84-18858-13-0

## Exposicions destacades

* 2020: Visa Festival for the Image (Perpinyà, França): Iraq: Cent dies de thawra
* 2020: Photo Schweiz (Zürich, Suïssa): Fallen Angels
* 2021: Festival Les Femmes s'expose (Houlgate, França): L'últim Edén
* 2021: Zoom Photo Festival (Saguenay, Canadà): Àngels caiguts

## Premis i reconeixements

* 2015 - Premi France Info-Revue XXI per Dernière escale avant la mer
* 2019 - Gran Premi de Fotografia Documental IAFOR per Al-Banaat
* 2020 - Menció especial dels lectors del premi Hors Concours per Que sur toi lamente le Tigre
* 2020 - Finalista del Premi Régine-Deforges per Que sur toi se lamente le Tigre
* 2021 - Premi Goncourt a la primera novel·la, Premi del Lector Métis i Premi del Lector de la Mediateca de Saint-Renan per Que sur toi lamente le Tigre
* 2021 - Premi Albert-Londres per Les serps vindran per tu: une histoire colombienne

## Referències

* ↑ Llumà, Núria Juanico. «Emilienne Malfatto: "A les dones mai ens deixen en pau"», 31-05-2022. [Consulta: 18 agost 2022].
* ↑ «Mort en un país de mutilats, ombres i fantasmes». [Consulta: 18 agost 2022].
* ↑ «Littérature sans frontières - Émilienne Malfatto, lauréate du Prix Goncourt du Premier Roman 2021» (en francès). RFI, 11-06-2021. [Consulta: 1r octubre 2021].
* 1 2 3 «Emilienne Malfatto remporte le prix France Info-XXI» (en francès). Franceinfo, 15-10-2015. [Consulta: 1r octubre 2021].
* 1 2 3 «Le prix Albert-Londres de la presse écrite revient à Caroline Hayek, journaliste à « L’Orient-Le Jour »» (en francès). Le Monde.fr, 15-11-2021 [Consulta: 15 novembre 2021].
* ↑ Llort, Lluís. «El delicte de ser dona - 01 juny 2022». [Consulta: 18 agost 2022].
* 1 2 «Irak : Cent jours de thawra» (en francès). Visa pour l’image. [Consulta: 1r octubre 2021].
* ↑ «"Que sur toi se lamente le Tigre" : Emilienne Malfatto plonge au cœur de la tragédie du crime d'honneur dans une famille irakienne» (en francès). Franceinfo, 21-04-2021. [Consulta: 1r octubre 2021].
* ↑ «Que sur toi se lamente le tigre, d’Émilienne Malfatto: du code de l’honneur à la loi de l’horreur» (en francès). LEFIGARO. [Consulta: 1r octubre 2021].
* ↑ «Emilienne Malfatto prix Goncourt du premier roman pour "Que sur toi se lamente le Tigre"» (en francès). Franceinfo, 04-05-2021. [Consulta: 1r octubre 2021].
* ↑ «Mort en un país de mutilats, ombres i fantasmes». LLEGIR.CAT.
* ↑ «Les serpents viendront pour toi (Les Arènes, Paris - 9791037504098) | Livres Hebdo». www.livreshebdo.fr. [Consulta: 1r octubre 2021].
* ↑ «Présélection 2021 des Prix Albert Londres» (en francès). Scam.fr. [Consulta: 1r octubre 2021].
* ↑ «Emilienne Malfatto | Le dernier Éden» (en francès). Les femmes s'exposent. [Consulta: 3 octubre 2021].
* ↑ «New exhibitions 2021» (en anglès americà). Zoom Photo Festival Saguenay, 20-09-2021. [Consulta: 3 octubre 2021].